Norske Intelligenssedler, 1776-05-01
Da det er noksom bekiendt, at Professor Geb hardi Geschichte von Dannemark und Norwegen, og Professor Christiani i Kiel nu udgivende Geschichte von Schlesvig und Holstein, ere de nyeste, og, i Henseende til Fuldstændighed og Rigtighed, de ypperligste og bedste Verke vi af Fædrenelandets Historie hidtil have, og nogensinde kan vente: saa have vi foresat os, at udgive deraf en dansk Oversættelse under Titel: Kongerigerne Danmarks og Norges samt Hertugdommene Schlesvigs og Holsteens Historie indtil vore Tider. Aatte Bind i Qvarto med Kobberstykker og Vignetter, trykt paa Skrivpapiir. Da nu den Schlesvig og Holsteenske Historie er den os her endnu meest ubekiendte Deel af disse Verke, som tillige i Henseende til de forrige Fyrstelige Besiddelser, og den deraf fulgte Forandring, vil interessere mange Læseres Nysgierrighed; saa troe vi, at fornøje Læserne derved: at vi allerførst udgive dens første Deel, som skeer nu til næstkommende Michelsdag, og siden, hvert halv Aar afvexle med en Deel af den Danske og Norske Historie. Disse Oversættelser vil endnu overgaae Originalerne meget, da den Danske og Norske Historie er bleven vigtig forøget af vores lærde og udi Historien saa kyndige Herr Kammerherre Suhm. Ligesaa er os loved af den ene Forfatter selv, Hr. Cancellie-Raad Christiani adskillige Forbedringer til den Schlesvig og Holsteenske Historie. Oversættelsen besørger den, ved den nyelig udgivne Oversættelse af Gellerts Ober, særdeles berømte værdige Herr Heilmann. Enhver, som kiender Herr Heilmanns Skrivemaade, kan vist vente, at Stiilen i Gebhardis Verk vil vinde meget ved hans Oversættelse, og af alle hellere blive læst end Originalen, ja endogsaa selv af de Tydske, som kan læse dansk, - hvis Tal herefterdags ventelig bliver større end hidtil. J i øvrigt forsikre vi, at intet skal spares til Bogens Zirat, og Trykkens Correkthed, hvilket vore forhen udgivne Forlagsbøger bevidne. For at see, hvor stort Oplaget deraf vel kunde giøres, have vi valgt Subscriptions-Veien, hvorefter Liebhaberne uden at betale noget forud, kuns undertegne deres Navne, og vi derimod overlade de Herrer Subscribentere hver Deel for 1 Rdlr., som betales efterhaanden ved Deelenes Annammelse. Da denne Priis er ligesaa ringe som paa de tydske Originaler, saa tvivles ikke, at der jo findes Liebhabere til at understøtte dette saa nyttige Foretagende til Fædrenelandets Ære, og ville de da behagentlig lade deres Navne undertegne hos de Herrer Befordrere, som have den Godhed at paatage sig Collectionen - eller hos os selv inden St. Hans Dag 1776. Efter denne Tid modtages ingen Undertegnelse meere, og da kun gandske faa trykkes over Subscriptions Tallet, saa bliver siden til dem, som ikke have undertegnet, intet Exemplar solgt hver Deel under 1 Rdlr. 48 Sk., som udgiør Tolv Rigsdaler for det heele Verk. Ved det første udkommende Bind, skal følge en trykt Fortegnelse paa deres Navne, som ved Undertegnelsen. have forfremmet disse Verkers Udgave. Paa det tydske Original af den Schlesvig og Holsteenske Historie, som først for et Aars Tid kom ud, vare over 1200 Subscribentere, de fleeste allene Holsteen; hvorfore skulle ikke ogsaa de Danske og Norske ligesaameget ønske at læse disse Riger Historie udi deres eget Sprog, som Holsteenerne, der imod disse dog kuns udgiøre et lidet Tal, Christian Jversen og Compagnie, Boghandlere udi Odense og Lybek. P. S. De som udi Danmark og Norge behage at skrive os til, angaaende dette Verks Subscription, ville behagentlig betiene sig at følgende Adresse: Til Christian Jversens og Compagnie Boghandling.